बङ्गलादेश प्रिमियर लिग
बङ्गलादेश प्रिमियर लिग () बङ्गलादेशको व्यवसायीक टी-२० क्रिकेट लिग हो । जुन प्रतियोगितामा बङ्गलादेशका सात व्यवसायीक क्रिकेट टिमहरूले सहभागीता जनाउने गर्दछन् । यो क्रिकेट प्रतियोगिता सन् २०१२बाट सुरू भएको थियो ।

बङ्गलादेश प्रिमियर लिगको योजना बङ्गलादेश  क्रिकेट बोर्डले २०११ मा गरेको थियो । भने पहिलो संस्करणको प्रतियोगिता ढाका तथा चिट्टागोङ् सहरका रंगशालामा भएको थियो । तर वर्तमान समयमा यस बङ्गलादेश प्रिमियर लिग विश्वका स्तरीय तथा चर्चित टि-२० क्रिकेट लिग अन्तर्गत रहेको छ।

यो प्रतियोगितामा सर्वाधिक सफल टोलीका रूपमा ढाका डाइनामाइट्स टिम रहेको छ । जसले हाल सम्म तीन उपाधिहरू जित्न सफल भएको छ । यस टिमले लगातार पहिलो दुई २०१२ र २०१३ को संस्करणमा उपाधि जितेको थियो । ढाका डाइनामाइट्स बाहेक कोमील्ला भिक्टोरियन्स तथा रङ्गपुर राइडर्सले एकएक पटक उपाधि जित्न सफल भएका छन् ।

इतिहास
इन्डियन प्रिमियर लिगको अत्याधिक सफलता पछि बङ्गलादेश क्रिकेट बोर्डले पनि आफ्नो देशमा फ्रेन्चाइज लिग गर्ने योजना बनाएको थियो । बङ्गलादेश पुरानो राष्ट्रिय लिग खारेज गरी २०१२ जनवरी १८ मा फ्रेन्चाइज लिग गर्नका निम्ति फ्रेन्चाइज लिगसँग ६ वर्षको लागि झन्डै ३५० करोडको सम्झौता गरेको थियो । त्यस पछि यो लिगको सुरूवाट तथा स्थापना भएको थियो ।

पहिलो बङ्गलादेश प्रिमियर लिगको आधिकारिक रूपमा विशेष शुभारम्भ ०९ फेब्रुअरी २०१२ का दिन ढाका स्थित बंगला राष्ट्रिय रंगशालामा भएको थियो । यस्तै १९ र १९ जनवरी २०१२ का दिन खेलाडी अक्सन कार्यक्रम सञ्चालन भएको थियो । २०१२ फेब्रुअरी ०९ गते सिल्अेथ रोयल्स र बरिसाल बर्नर्सका बिच यो प्रतियोगिताकै पहिलो तथा शुभारम्भ खेल भएको थियो ।

बङ्गलादेश प्रिमियर लिगमा सहभागीता जनाउने सातौ तथा हालसम्मको अन्तिम टिम रंगपुर राइडर्स टिम हो । जसले दोस्रो संस्करणबाट प्रतियोगितामा सहभागीता जनाएको थियो ।

प्रायोजकहरू
यस प्रतियोगिताको पहिलो संस्करणमा डेस्टिनी समुहले प्रमुख प्रायोजन गरेको थियो । जसले एक वर्षको लागि ७.५ करोड (युएस $१.० मिलियन) प्रायोजन गरेको थियो । भने दोस्रो संस्करणको लागि १० करोड (युएस $१.५ मिलियन) प्रायोजन गरेको थियो । साथै पुरस्कारहरूमा समेत उक्त समूहसँग सम्झौता भएको थियो । १५ करोड रुपैयाँ वा २ मिलियन अमेरिकी डलर को साथ बीआरबी केबल्स लिमिटेडले २०१५ मा तेस्रो सिजनको लागि प्रायोजक बनेको थियो । अबुल खैर स्टील (एकेएस), अबुल खैर उद्योग लिमिटेडको एक सहायक कम्पनी, लिगमा चौथो र पांचौं संस्करणको शिर्षक प्रायोजक बनेको थियो ।

टेलिभिजन प्रसारण

यो पनि हेर्नुहोस्

सन्दर्भ सामाग्रीहरू 

बङ्गलादेश प्रिमियर लिग
ट्वान्टी२० क्रिकेट प्रतियोगिताहरू
बङ्गलादेशमा खेलकुद